O comisie a Penitenciarului Rahova a decis, după ce ce s-a încheiat perioada de carantină pentru Radu Mazăre, ca fostul primar al Constanței să rămână în această unitate de detenție, în regim închis, până în anul 2021.

Fratele lui Radu Mazăre, Mihai, a precizat pentru Mediafax, că o comisie a Penitenciarului Rahova a decis ca fostul primar al Constanței să rămână în această unitate în regim închis, până în anul 2021.

Decizia comisiei vine după ce, duminică, a expirat perioada de 21 de zile de carantină.

Potrivit lui Mihai Mazăre, fostul edil se află în celulă cu trei persoane, doi cetățeni de origine turcă și un român.

Radu Mazăre și-a cerut în căsătorie iubita și urmează să se căsătorească în penitenciar luna viitoare, de ziua lui. Acesta și-a cerut iubita prin telefon și, la ceremonie, va purta același costum pe care-l poartă în fața instanței.

Fostul primar al Constanţei a fost extrădat din Madagascar pentru a-şi ispăşi pedeapsa de 9 ani de închisoare cu executare în România în dosarul retrocedărilor plajelor.